
ŠAKIŲ RAJONO SAVIVALDYBĖS ADMINISTRACIJOS DIREKTORIUS
ĮSAKYMAS
DĖL ŽEMĖS SKLYPO, ESANČIO ŠAKIŲ R. SAV., GELGAUDIŠKIO M., LAUKO G.2, (KADASTRINIS NR.8425/0001:256) NAUDOJIMO BŪDO PAKEITIMO PAGAL GELGAUDIŠKIO MIESTO TERITORIJOS BENDRĄJĮ PLANĄ

2014 m. gruodžio 18 d. Nr. AT-1310
Šakiai

Vadovaudamasis Lietuvos Respublikos vietos savivaldos įstatymo 29 straipsnio 8 dalies 1 ir 2 punktais, Lietuvos Respublikos teritorijų planavimo įstatymo 20 straipsnio 2 dalies 2 punktu, Lietuvos Respublikos Vyriausybės 1999 m. rugsėjo 29 d. nutarimu Nr. 1073 „Dėl pagrindinės žemės naudojimo paskirties ir būdo nustatymo aprašo“ 10 punktu, Lietuvos Respublikos Vyriausybės 1999 m. vasario 24 d. nutarimu Nr. 205 „Dėl žemės įvertinimo tvarkos“, Lietuvos Respublikos Vyriausybės 2012 m. gruodžio 12 d. nutarimu Nr. 1523 „Dėl Masinio žemės vertinimo taisyklių patvirtinimo ir Lietuvos Respublikos žemės mokesčio įstatymo nuostatų įgyvendinimo“, Lietuvos Respublikos žemės ūkio ministro ir Lietuvos Respublikos aplinkos ministro 2005 m. sausio 20 d. įsakymu Nr. 3D-37/D1-40 „Dėl žemės naudojimo būdų turinio aprašo  patvirtinimo“, Gelgaudiškio miesto teritorijos bendruoju planu, patvirtintu Šakių rajono savivaldybės tarybos 2013 m. kovo 28 d. sprendimu Nr. T-107 „Dėl Gelgaudiškio miesto teritorijos bendrojo plano tvirtinimo“ ir atsižvelgdamas į Ramūno Bakaičio 2014 m. gruodžio 17 d. prašymą:

1. K e i č i u kitos paskirties 0,0972 ha žemės sklypo (kadastro Nr.8425/0001:256), esančio Šakių r. sav., Gelgaudiškio m., Lauko g. 2, žemės naudojimo būdą iš komercinės paskirties objektų teritorijos į vienbučių ir dvibučių gyvenamųjų pastatų teritorijos būdą. 

2. N u s t a t a u  kitos paskirties  0,0972 ha (kadastro Nr. 8425/0001:256) vertes:

 
nominalią vertę – 2205 (du tūkstančiai du šimtai penki) litai, nominali indeksuota sklypo vertė – 3528 (trys tūkstančiai penki šimtai dvidešimt aštuoni) litai;
 
vidutinę rinkos vertę – 2741 (du tūkstančiai septyni šimtai keturiasdešimt vienas) litas.

        
3. P a ž y m i u, kad šis įsakymas yra skelbiamas Šakių rajono savivaldybės interneto svetainėje (www.sakiai.lt). Žemės sklypo nuomininkas Ramūnas Bakaitis turi kreiptis į Valstybės įmonės Registrų centrą dėl 1 punkte nurodyto žemės sklypo būdo pakeitimo ir nustatytų verčių įregistravimo.

4. Įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Administracijos direktorius                                                                                Juozas Puodžiukaitis

